**APSTIPRINĀTS**

VSIA „Slimnīca „Ģintermuiža””

iepirkumu komisijas

sēdē protokols Nr.1

2016.gada 25.janvārī

**Iepirkuma nolikums**

**„ Veļas mazgāšanas pakalpojuma sniegšana**

**slimnīcai „Ģintermuiža”**

identifikācijas Nr. SĢ2016/2

**(saskaņā ar Publisko iepirkumu likuma 8.² pantu)**

Jelgava, 2016

**1. Vispārīgā informācija**

1.1. **Iepirkuma identifikācijas numurs:** SĢ 2016/2

**Pasūtītājs:**

|  |  |
| --- | --- |
| **Pasūtītāja nosaukums** | VSIA „Slimnīca „Ģintermuiža”’ |
| **Adrese** | Filozofu iela 69, Jelgava, LV3008 |
| **Reģ. Nr.** | 40003407396 |
| **Konta Nr.bankā** | Valsts kase, TRELLV22, LV77TREL9290560000000 |
| **Kontaktpersona** | Juris Vickops/ saimn. vad., Indra Breska/ iepirkuma sekretāre sekretāresekretāre |
| **Tālruņa Nr.** | 63007207/ 63026690 |
| **Faksa Nr.** | 63007126 |
| **e-pasta adrese** | slimnica@gintermuiza.lv |
| **Darba laiks** | 8°° - 16°°/ pusdienas laiks 12-12:30 |

1.2. **Iepirkuma priekšmets – Veļas mazgāšanas pakalpojuma sniegšana slimnīcai „Ģintermuiža”**, saskaņā ar tehnisko specifikāciju (pielikums Nr.2); CPV kods: 98310000-9;

1.3. **Līguma izpildes vieta un laiks:**

1. Līguma izpildes laiks: - 12 mēneši no līguma noslēgšanas dienas.
2. Līguma izpildes vieta: Filozofu iela 69, Jelgava.

1.4. **Iepazīšanās ar iepirkuma procedūras nolikumu un tā saņemšana:**

Ieinteresētās personas ar iepirkuma dokumentāciju var iepazīties VSIA „Slimnīca „Ģintermuiža”” mājaslapā sadaļā *iepirkumi*. Jautājumi par iepirkuma priekšmetu un dokumentāciju nosūtāmi rakstiski uz e-pasta adresi slimnica@gintermuiza.lv. Nolikuma grozījumu gadījumā norādītajā adresē komisija ievietos informāciju un izmaiņas iepirkuma nolikumā.

1.5. Iepirkums saskaņā ar Publisko iepirkumu likuma 8.² panta prasībām.

1.6. **Piedāvājuma iesniegšanas vieta, datums, laiks:**

Piedāvājums jāiesniedz līdz 10.02.2016., plkst.10.00, iesniedzot personīgi Filozofu ielā 69, Jelgavā, LV-3008, slimnīcas „Ģintermuiža” administratīvā korpusa 42.kabinetā vai atsūtot pa pastu. Pasta sūtījumam jābūt nogādātam šajā punktā norādītajā adresē līdz iepriekš minētajam termiņam. Piedāvājums, kas iesniegts pēc minētā termiņa, netiks ņemts vērā.

1.7. **Piedāvājuma derīguma termiņš:**

Pretendenta iesniegtais piedāvājums ir spēkā ne ilgāk kā 60 dienas, skaitot no piedāvājuma iesniegšanas dienas.

 1.8**. Piedāvājuma noformēšana:**

1.8.1. Piedāvājums iesniedzams aizlīmētā, aizzīmogotā aploksnē, uz kuras jānorāda:

* **Piedāvājums IEPIRKUMAM “Veļas mazgāšanas pakalpojuma sniegšana slimnīcai „Ģintermuiža”**
* **Iepirkuma identifikācijas Nr.SĢ2016/2**

\* Pretendenta nosaukums un adrese, tālruņa numurs (i), faksa numurs un e-pasta adrese.
1.8.2. Pretendentam jāiesniedz 1 (viens) piedāvājuma oriģināls. Piedāvājums sastāv no trijām sadaļām:

1) pretendentu atlases dokumenti, ieskaitot pieteikumu (1.pielikums) dalībai iepirkuma procedūrā;

1. tehniskā piedāvājuma veidlapa;
2. finanšu piedāvājuma veidlapa.

1.8.3. Visiem piedāvājuma dokumentiem dalībai iepirkumā ir jābūt cauršūtiem kopā, tā, lai dokumentus nebūtu iespējams atdalīt, ar uzlīmi, kas nostiprina auklu un ievietotiem 1.8.1.punktā minētajā aploksnē.

Dokumentiem jābūt sanumurētiem un jāatbilst pievienotajam satura rādītājam. Piedāvājumā iekļautajiem dokumentiem jābūt skaidri salasāmiem, bez labojumiem, ja labojumi ir izdarīti, tad tiem jābūt ar pilnvarotās personas parakstu apstiprinātiem.

1.8.4. Piedāvājums jāsagatavo latviešu valodā, dokumentiem, kas ir svešvalodā, pievienojams tulkojums latviešu valodā.

Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā.

1.8.5. Piedāvājumi, kas iesniegti līdz piedāvājumu iesniegšanas beigām, netiek atdoti atpakaļ pretendentiem.

* + 1. Piedāvājumi, kas iesniegti pēc norādītā termiņa, netiks vērtēti un tiks atdoti atpakaļ pretendentiem neatvērtā veidā.

1.9. Papildus informācija tiek sniegta saskaņā ar Publisko iepirkuma likuma nosacījumiem.

**2. Informācija par iepirkuma priekšmetu**

2.1. **Iepirkuma priekšmeta apraksts:**

1. Iepirkuma priekšmets ir veļas mazgāšanas pakalpojumi saskaņā ar Tehnisko specifikāciju (2.pielikums).
2. Iepirkuma priekšmets nav sadalīts iepirkuma daļās.
3. Pretendentam ir jāsniedz kvalitātes un obligātajām nekaitīguma un higiēnas prasībām atbilstošs pakalpojums.
4. Veļai jābūt tīrai bez traipiem, izgludinātai, balinātai, šķirotai un iepakotai. Piegādātājam jānodrošina transportēšana.
5. Veļa tiek svērta pēc mazgāšanas - sašķirota un iepakota.

2.2. Pasūtītājam ir tiesības līguma izpildes gaitā mainīt iepirkuma apjomu atbilstoši Pasūtītāja vajadzībām un finanšu iespējām.

**3. Pretendentu atlase un iesniedzamie dokumenti**

**3.1. Nosacījumi pretendenta dalībai iepirkumā.**

1. Pretendents ir reģistrēts atbilstoši normatīvo aktu prasībām.
2. Pretendentam ir iespējas nodrošināt pakalpojuma kvalitāti, un nodrošināt kvalitātes kontroli. Tas veic paškontroli, lai novērstu jebkuru darbību vai procesu, kas nelabvēlīgi ietekmē nekaitīgumu, un nodrošina attiecīgā pakalpojuma aprites drošības procedūras vai kontroles pasākumus, to ieviešanu pakalpojuma pārbaudē.
3. Pretendentam ir pieredze attiecīgo pakalpojumu sniegšanā, pakalpojuma sniegšanā iesaistītās pretendenta nodarbinātās personas ievēro normatīvajos aktos noteiktās higiēnas prasības un tām ir normatīvajos aktos noteiktā kvalifikācija.

3.1.4. Pretendents nodrošina, ka veļas mazgātuves darbība atbilst 2006.gada 11.jūlija Ministru kabineta noteikumu Nr.574 “Noteikumi par higiēniskā un pretepidēmiskā režīma pamatprasībām ārstniecības iestādē” 35. punktā noteiktajām prasībām.

3.1.5. Pasūtītājs izslēgs pretendentu no dalības iepirkumā jebkurā no šādiem gadījumiem:

3.1.5.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

3.1.5.2. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, iepirkuma izsludināšanas dienā ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

3.1.5.3. Piedāvājumi, kuri neatbilst 3.1.punktā norādītajām pretendentu atlases prasībām, vai nav iesnieguši atlases dokumentus atbilstoši nolikuma prasībām, netiek izskatīti, un turpmākajā iepirkuma procesā nepiedalās.

**3.2. Pretendentu atlases dokumenti:**

3.2.1. Pretendenta pieteikums dalībai iepirkumā (1. pielikums). Pieteikumu paraksta pretendenta vadītājs vai vadītāja pilnvarota persona. Pieteikumā norāda pretendenta nosaukumu un rekvizītus, kā arī apliecina:

 - ka ir iepazinies ar visiem iepirkuma nosacījumiem un apņemas tos ievērot;

3.2.2. Pasūtītājs neizskata pretendenta piedāvājumu vai arī izslēdz pretendentu no turpmākas dalības jebkurā piedāvājumu izvērtēšanas stadijā, ja pretendents ir norādījis nepatiesas ziņas vai vispār nav sniedzis ziņas attiecībā uz pasūtītāja pieprasīto informāciju par pretendenta atbilstību nolikumā minētajiem kritērijiem.

3.2.3. Komisija pārbauda nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos vai Pretendents atbilst izvirzītajām prasībām. Komisija tiesīga lūgt, lai Pretendents papildina vai precizē dokumentus, kas iesniegti komisijai, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšana.

**3.3. Tehniskais piedāvājums**

1. Tehnisko piedāvājumu iesniedz atbilstoši Nolikumam pievienotajai Tehniskā piedāvājuma veidlapai (2.pielikums).
2. Tehniskajam piedāvājumam var tikt pievienoti informatīva satura pakalpojuma apraksti latviešu valodā. Apraksti nav jācauršuj.

**3.4. Finanšu piedāvājums**

1. Finanšu piedāvājumu sagatavo atbilstoši Nolikumam pievienotajai finanšu piedāvājuma veidlapai (3. pielikums).
2. Finanšu piedāvājumā tiek iekļauti visi izdevumi un izmaksas, kas saistītas ar iepirkuma priekšmeta pilnīgu un kvalitatīvu izpildi, jebkādi piemērojami nodokļi un nodevas, izņemot pievienotās vērtības nodokli, kā arī visi iespējamie riski un izmaksas, kas saistītas ar tirgus cenu svārstībām, tai skaitā, bet ne tikai ar degvielas izmaksām, elektrības, siltuma un ūdens tarifu maiņām. Finanšu piedāvājumā norādītajai vienību cenai jāpaliek nemainīgai visā līguma izpildes laikā.

**4. Piedāvājumu vērtēšana un izvēles kritēriji**

4.1. Piedāvājuma vērtēšana, pēc pretendentu piedāvājumu noformējuma pārbaudes, tiks izvērtēta trīs posmos:

1) 1.posms - pretendentu atlase:

Iepirkumu komisija noskaidro pretendentu kompetenci un atbilstību paredzamā iepirkuma līguma izpildes prasībām. Pretendentu atlase notiek, pārbaudot pretendenta atbilstību pēc iesniegtajiem dokumentiem. Ja pretendents neatbilst kādai no nolikumā izvirzītajām prasībām, iepirkumu komisija izslēdz pretendentu no turpmākās dalības iepirkuma procedūrā.

2) 2. posms - tehnisko piedāvājumu atbilstības pārbaude:

Komisija pārbauda Tehniskā piedāvājuma atbilstību nolikuma 2.pielikumā norādītajām prasībām. Ja pretendenta piedāvājums neatbilst nolikumā norādītajām Tehniskās specifikācijas prasībām, komisija izslēdz pretendentu no tālākas vērtēšanas.

3) 3. posms - Finanšu piedāvājuma vērtēšana:

 ***-*** komisija pārbauda vai finanšu piedāvājumā nav aritmētiskās kļūdas, ja tādas ir konstatētas, komisija tās labo un paziņo pretendentam;

* komisija pārbauda vai piedāvājums nav nepamatoti lēts;
* iepirkuma komisija, pildot savus pienākumus, ir tiesīga pieaicināt ekspertus;
* vērtējot piedāvājumus, kuros bijušas aritmētiskas kļūdas, komisija ņem vērā labojumus. Komisija izvēlas piedāvājumu ar **viszemāko cenu (bez PVN) par izmazgātās veļas kopējo daudzumu** no visiem piedāvājumiem.

4.2. Lai noskaidrotu, vai nav saņemts nepamatoti lēts piedāvājums, komisija patur tiesības pieprasīt no pretendenta, kurš iesniedzis piedāvājumu ar viszemāko cenu, iesniegt iepirkuma izpildei nepieciešamās tehnoloģijas aprakstu un īpašo, tikai šim pretendentam pieejamo tirgus apstākļu aprakstu. Nepieciešamības gadījumā pasūtītāja pilnvarots pārstāvis ir tiesīgs iepazīties klātienē ar pakalpojuma sniegšanas tehnoloģisko procesu un pasūtījuma izpildei izmantojamo tehnisko nodrošinājumu.

4.3**.** Ja komisija, izvērtējot pretendenta iesniegtos dokumentus, konstatē, ka pretendents ir iesniedzis nepamatoti lētu piedāvājumu, kā arī ražotnes tehniskais nodrošinājums neatbilst kvalitatīvai pasūtījuma izpildei, komisija pieņem lēmumu par pretendenta izslēgšanu no turpmākās dalības iepirkuma procesā.

**5. Iepirkuma līgums un tā slēgšana**

5.1. Pasūtītājs slēdz ar izraudzīto pretendentu iepirkuma līgumu, pamatojoties uz pretendenta piedāvājumu, un saskaņā ar Nolikuma noteikumiem un iepirkuma līguma projektu (4.pielikums) ne vēlāk par piedāvājuma derīguma termiņa beigām.

1. Līgumu slēdz, pamatojoties uz pretendenta piedāvājumu un saskaņā ar Nolikuma noteikumiem.
2. Ja Pretendentam ir iebildumi par Nolikumam pievienotā iepirkuma līguma projekta nosacījumiem, tie jāpievieno pie iepirkuma tehniskā piedāvājuma veidlapas.

5.4. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

**6. Pretendenta tiesības un pienākumi**

**6.1. Pretendenta tiesības**

1. Pretendentam ir tiesības izvirzīt nosacījumus tās informācijas konfidencialitātei, kuru iesniedzis iepirkuma komisijai.
2. Iesniedzot piedāvājumu, pieprasīt apliecinājumu, ka piedāvājums ir saņemts.
3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
4. Pretendents ir tiesīgs pieņemto lēmumu pārsūdzēt tiesā likumā noteiktajā kārtībā.

**6.2. Pretendenta pienākumi**

1. Sagatavot piedāvājumus atbilstoši Nolikuma prasībām.
2. Sniegt patiesu informāciju.
3. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai.

**7. Informēšana par iepirkuma rezultātu**

1. Pasūtītājs triju darbdienu laikā pēc lēmuma pieņemšanas informē visus Pretendentus par iepirkuma rezultātiem.
2. Pasūtītājs ne vēlāk kā piecas dienas pēc tam, kad noslēgts līgums, publicē informatīvu paziņojumu par noslēgto līgumu Iepirkumu uzraudzības biroja mājaslapā internetā.

**PIELIKUMI**

1.pielikums - Pieteikums dalībai iepirkuma procedūrā

2.pielikums - Tehniskā specifikācija tehniskā piedāvājuma veidlapa

3.Pielikums – Finanšu piedāvājuma veidlapa

4.Pielikums - Līguma projekts veļas mazgāšanas pakalpojumu sniegšanai

***1.Pielikums***

 ***PIETEIKUMS***

dalībai iepirkumā

**“Veļas mazgāšanas pakalpojumu sniegšana slimnīcai „Ģintermuiža”**

Iepirkuma identifikācijas Nr. SĢ2016/2

**VSIA ”Slimnīcas „Ģintermuiža”” iepirkumu komisijai**

Saskaņā ar iepirkuma nosacījumiem, apakšā parakstījies apliecinu, ka:

1. (*pretendenta nosaukums*) piekrīt prasībām, kas iepirkumā izvirzītas attiecībā uz pretendentiem, un garantē šo prasību izpildi. Iepirkuma nosacījumi ir skaidri un saprotami, pretenzijas nepastāv.

1. Visas piedāvājumā sniegtās ziņas ir pilnīgas un patiesas, pretendentam ir paraksta tiesības.
2. Šis piedāvājums ir spēkā līdz (*datums*).
3. Pretendents apņemas veļas mazgāšanu veikt atbilstoši 2006.gada 11.jūlija Ministru kabineta noteikumu Nr.574 “Noteikumi par higiēniskā un pretepidēmiskā režīma pamatprasībām ārstniecības iestādē” 35. punktā noteiktajām prasībām.
4. *(pretendenta nosaukums)* apņemas iepirkuma piešķiršanas gadījumā pildīt visas iepirkuma nolikuma prasības un strādāt pie līguma izpildes, ievērojot normatīvo aktu prasības, garantēt veļas mazgāšanas pakalpojumu sniegšanu pasūtītāja pieprasītajā sortimentā, daudzumā un kvalitātē.

Pretendenta juridiskais statuss

Nodokļu maksātāja reģistrācijas numurs

Adrese

Tālruņa Nr. , mobilais tālrunis

Fakss , e-pasts

Bankas rekvizīti

(amats) (paraksts) (paraksta atšifrējums)

Datums

Zīmogs

***2.pielikums* Tehniskā specifikācija un tehniskā piedāvājuma veidlapa**

**“Veļas mazgāšanas pakalpojumu sniegšana slimnīcai „Ģintermuiža”**

Iepirkuma identifikācijas Nr. SĢ2016/2

|  |  |  |  |  |  |  |
| --- | --- | --- | --- | --- | --- | --- |
| **Nr.p. k.** | ***Nosaukums un prasības*** | **Mērvienība** | **Biežums** | **Vienā reizē** | **Plānotais****max****apjoms****gadā** | **Piedāvātā pakalpojuma raksturojums** |
| 1. | **Sausās veļas** (gultas veļa, dvieļi, galdauti, segas, apģērbi utt.) baltas un krāsainas, **mazgāšana**, balināšana, žāvēšana, gludināšana, iepakošana, iekraušana, izkraušana un transportēšana. Veļai jābūt iesaiņotai tā, lai tā būtu pasargāta no piesārņojuma transportēšanas laikā. | kg | 2 x nedēļā | 600-800 kg | 34 200 kg |  |
| 2. | **Īpaši netīras- slapjas veļas** (gultas veļa, dvieļi, galdauti, segas, apģērbi utt.) baltas un krāsainas, **mazgāšana**, balināšana, žāvēšana, gludināšana, iepakošana, iekraušana, izkraušana un transportēšana. Veļai jābūt iesaiņotai tā, lai tā būtu pasargāta no piesārņojuma transportēšanas laikā. | kg | 2 x nedēļā | 100-200kg | 6 000 kg |  |
| 3. | **Virskreklu (ar ēdiena traipiem),** baltu un krāsainu, **mazgāšana**, balināšana, žāvēšana, gludināšana, iepakošana, iekraušana, izkraušana un transportēšana. Krekliem jābūt iesaiņotiem tā, lai tie būtu pasargāti no piesārņojuma transportēšanas laikā. | gb | 2 x nedēļā | 30-50gb | 1800 gb |  |

3**.** Nekvalitatīvi apstrādātas veļas trūkumu novēršana **bez papildus samaksas** notiek 2 (divu) darba dienu laikā no pretenzijas saņemšanas brīža.

1. Piegādes termiņi
2. Piegādes grafiks, kontaktpersona, tālrunis, fakss

**Piedāvājumam jāpievieno:**

1) Veļas mazgāšanai izmantoto līdzekļu drošības datu lapas;

2) Dokumentārs apliecinājums par veļas mazgāšanai un dezinfekcijai izmantojamo veļas mašīnu parametriem (atbilstoši MK noteikumiem Nr. 574 no 2006.gada 11.jūlija) ;

3) Baltās veļas balināšanai izmantoto līdzekļu drošības datu lapas. Šiem līdzekļiem nav jāsatur hlors;

4) Veļas mīkstināšanai izmantoto līdzekļu drošības datu lapa.

***3.pielikums***

Pretendenta nosaukums, adrese, rekvizīti, kontaktpersona

**FINANŠU PIEDĀVĀJUMA VEIDLAPA**

**“Veļas mazgāšanas pakalpojumu sniegšana slimnīcai „Ģintermuiža”**

Iepirkuma identifikācijas Nr. SĢ2016/2

Pretendents nedrīkst iesniegt piedāvājuma variantus.

|  |  |  |  |  |
| --- | --- | --- | --- | --- |
| **Pakalpojuma nosaukums** | **Mērvienība** | **Apjoms gadā** | **Mērvienības****cena bez PVN /EUR**  | **Kopējā****pakalpojuma****summa bez****PVN/ EUR** |
| **Sausās veļas mazgāšana**  | kg | 34 200 kg |  |  |
| **Īpaši netīras- slapjas veļas mazgāšana**  | kg | 6 000 kg |  |  |
| **Virskreklu (ar ēdiena traipiem)****mazgāšana** | gb | 1800 gb |  |  |

Kopā bez PVN/ EUR \_\_\_\_\_\_\_\_\_\_\_\_\_\_\_\_\_\_\_\_\_\_\_

 PVN 21%/ EUR\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kopā pavisam ar PVN /EUR \_\_\_\_\_\_\_\_\_\_\_\_\_\_\_\_\_\_\_\_\_\_\_**

Vadītāja paraksts un tā atšifrējums Z.v.

***4.pielikums***

***Projekts***

Pasūtītāja Līguma Nr. \_\_\_\_\_\_\_\_\_\_\_\_\_\_ Izpildītāja Līguma Nr. \_\_\_\_\_\_\_\_\_\_\_\_

**PAR VEĻAS MAZGĀŠANU**

 Jelgava 2016.gada \_\_\_\_\_\_\_\_\_\_\_\_\_\_

**VSIA „Slimnīca „ĢINTERMUIŽA””,** Valdes locekļa Ulda Čāčus personā, kas darbojas pamatojoties uz statūtiem**,** turpmāk tekstā saukts par ***PASŪTĪTĀJU,*** no vienas puses, un **……………………………. ……………….. ……………..**, kas darbojas pamatojoties uz statūtiem, turpmāk tekstā saukts par ***IZPILDĪTĀJU,*** no otras puses, savstarpēji vienojoties, noslēdza šo līgumu par sekojošo:

**1. Līguma priekšmets**

*1.1 IZPILDĪTĀJS* apņemas veikt veļas mazgāšanu, pamatojoties uz *PASŪTĪTĀJA* pasūtījumu. Pasūtījuma izpilde šī līguma ietvaros nozīmē veļas pieņemšanu, šķirošanu, mērcēšanu, mazgāšanu, apstrādi ar balinošiem, cietinošiem un antistatiskiem līdzekļiem, gludināšanu un nodošanu *PASŪTĪTĀJAM.*

***2.* Līguma cena, samaksas kārtība, termiņš**

2.1.Līguma cena, par visu pasūtījumu tiek noteikta …………… , PVN sastāda …………. līguma kopējā summa – …………… , kas ir saskaņā ar *IZPILDĪTĀJA* finansu piedāvājumu PASŪTĪTĀJA rīkotajā iepirkuma procedūrā SĢ2015/8

|  |  |  |  |  |  |  |
| --- | --- | --- | --- | --- | --- | --- |
| *N.p.k.* | *Sortiments un pakalpojums* | *Vienību skaists mēnesī* | *Mērv.* | *Pakalpojuma cena, EUR/ par 1 vienību bez PVN* | *Piedāvājuma kopējā cena par 1 gadu,* *EUR/ bez PVN* | *PVN/ EUR* |
| 1. | **Sausā veļa**  | kg | 34 200  |  |  |  |
| 2. | **Īpaši netīra- slapja veļa**  | kg | 6000  |  |  |  |
| 3. | **Virskrekli (ar ēdiena traipiem)** | gb | 1800  |  |  |  |
|  |  |  |  | Kopējā cena |  |  |

2.2. Izpildītājs un Pasūtītājs vienojas, ka Līgumā norādītais pakalpojumu apjoms ir maksimālais plānotais apjoms un ka Pasūtītājs, ņemot vērā objektīvus apstākļus, var

iegādāties pakalpojuma sniegšanu atbilstoši reālajai nepieciešamībai vai arī tās nepilnu apjomu.

2.3. Par pasūtījuma izpildes termiņu līgumslēdzējas puses vienojas pie pasūtījuma nodošanas *IZPILDĪTĀJAM.* Pasūtījuma izpildes termiņš tiek atzīmēts uz pasūtījuma pavadzīmes.

2.4. *PASŪTĪTĀJAM* samaksa par saņemto veļas mazgāšanu vai ķīmiskās tīrīšanas pakalpojumu *IZPILDĪTĀJAM* jāveic 40 (četrdesmit) kalendāro dienu laikā pēc *IZPILDĪTĀJA* rēķina saņemšanas. Norēķini starp līgumslēdzējiem tiek veikti bezskaidras naudas norēķinu ceļā.

2.5. Līgums stājas spēkā ar **2016 .gada ………..** un ir spēkā **līdz 2017.g. ……………..**

**3. Pasūtījuma pieņemšanas un izpildes kārtība**

3.1. Līgumslēdzējas puses nosaka šādu pasūtījumu pieņemšanas un nodošanas kārtību:

3.2.Pasūtījuma nodošanu *IZPILDĪTĀJAM* un saņemšanu pēc pasūtījuma veikšanas veic *PASŪTĪTĀJA* pilnvarota persona;

3.3.Veļas un apģērbu nodošanu (pasūtījumu) noformē ar kvīti (divos eksemplāros, pa vienam eksemplāram *PASŪTĪTĀJAM* un *IZPILDĪTĀJAM),* kurā tiek uzrādīts veļas vai apģērba sortiments, skaits, nodošanas datums un laiks, veļas vai apģērba stāvoklis (ja ir mehāniski bojājumi vai defekti, vai veļa ir sevišķi netīra un nepieciešama speciāla apstrāde);

3.4.Ja veļa vai apģērbs ir ar mehāniskiem bojājumiem un defektiem, kvītī par to izdara atzīmi;

3.5.Veļas svēršana tiek veikta pie *IZPILDĪTĀJA,* taču gadījumā, ja rastos domstarpības par veļas svaru, veļas svēršanu veic *PASŪTĪTĀJA* un *IZPILDĪTĀJA* pilnvarotu personu klātbūtnē.

3.6. Veļa tiek svērta pēc mazgāšanas procesa pabeigšanas, kad tā ir izžāvēta, sašķirota un safasēta,

3.7*.IZPILDĪTĀJS* pieņemtās veļas vai apģērba pazaudēšanas vai sabojāšanu gadījumā samaksā *PASŪTĪTĀJAM* pazaudētās vai sabojātās veļas vai apģērba vērtību cenā, ko nosaka *PASŪTĪTĀJS* atbilstoši jaunās veļas vai apģērba iegādes izmaksām.

3.8*.IZPILDĪTĀJS* neatbild par veļas vai apģērba kvalitāti pēc pasūtījuma izpildes gadījumos, ja par bojājumiem, ar kuriem tā nodota *IZPILDĪTĀJAM* ir izdarīta atzīme pieņemšanas - nodošanas kvītī.

**4. Līgumslēdzēju pušu atbildība**

4.1.Par pasūtījumu, kas nav izpildīts nolīgtajā termiņā, *IZPILDĪTĀJS* maksā *PASŪTĪTĀJAM* soda naudu 0,1% apmērā no neizpildītā pasūtījuma summas par katru kavējuma dienu.

4.2. Par nekvalitatīvi izpildītu pasūtījumu *IZPILDĪTĀJS* maksā *PASŪTĪTĀJAM* soda naudu 0,1% apmērā no nekvalitatīvi izpildītā pasūtījuma summas un bez samaksas veic atkārtotu mazgāšanu.

4.3. Ja *PASŪTĪTĀJAM* ir pretenzijas par pasūtījuma izpildes kvalitāti, skaitu vai sortimentu, tad *PASŪTĪTĀJAM* pretenzija jāpiesaka *IZPILDĪTĀJAM 2 darba dienu laikā* no pasūtījuma saņemšanas un par to tiek sastādīts defekta akts. Izpildītājs sniegto Pakalpojumu atkārtoti sniedz uz sava rēķina. Nevienai no pusēm nav tiesību atteikties no šāda akta sastādīšanas un parakstīšanas.

4.4.Par līgumā noteikto samaksas termiņa kavējumu *PASŪTĪTĀJS* maksā *IZPILDĪTĀJAM* soda naudu 0,1% apmērā no nesamaksātās summas par katru kavējuma dienu.

1. **Līguma grozīšana, laušana, strīdu izskatīšana, atbildība**

5.1. Līgums var tik lauzts, grozīts, papildināts līgumslēdzējiem par to savstarpēji vienojoties. Šīs vienošanās noformējamas rakstveidā un apliecināmas ar abu pušu parakstu.

5.2. Domstarpības un strīdus, kas radušies sakarā ar šo līgumu, puses apņemas risināt savstarpēju sarunu ceļā. Uz rakstiskām pretenzijām atbildes jāsniedz rakstveidā, ne vēlāk kā desmit dienu laikā.

5.3. Gadījumā, ja *IZPILDĪTĀJS* nepilda vai pārkāpj šī līguma saistības, kā arī nekvalitatīva vai normatīvajiem aktiem neatbilstoša pakalpojuma sniegšanas gadījumā, *PASŪTĪTĀJS* ir tiesīgs vienpusējā kārtā lauzt šo līgumu, paziņojot par to otrai pusei 15 dienas iepriekš.

5.4. *IZPILDĪTĀJS* ir tiesīgs vienpusēji lauzt līgumu, paziņojot par to otrai pusei 15 dienas iepriekš,ja *PASŪTĪTĀJS* kavē norēķinu veikšanu par saņemtajiem pakalpojumiem šā līguma punkta 2.4. noteiktajā termiņā.

5.5. Līgumslēdzējas puses ir atbildīgas par savas darbības vai bezdarbības rezultātā nodarītajiem zaudējumiem otrai pusei.

**6. Nobeiguma noteikumi**

6.1. Jautājumus, kas nav atrunāti šajā līgumā, līgumslēdzējas puses izskata saskaņā ar spēkā esošajiem likumiem un normatīvajiem aktiem.

6.2. Jebkuri līguma grozījumi un papildinājumi, kuri ir noformēti rakstveidā ar abu pušu parakstiem, ir šī līguma neatņemama sastāvdaļa.

6.3. Līgums sastādīts divos eksemplāros uz 3 lapām, no kuriem viens atrodas pie *PASŪTĪTĀJA,* bet otrs pie *IZPILDĪTĀJA.*

**LĪGUMSLĒDZĒJU REKVIZĪTI:**

# PASŪTĪTĀJS IZPILDĪTĀJS

**VSIA „Slimnīca "Ģintermuiža”"**

Reģ. Nr. 40003407396

Filozofu iela 69, LV 3008,

Banka- Valsts kase

Bankas kods- TRELLV22

Bankas konts- LV77TREL9290560000000

Valdes loceklis

U.Čāčus

\_\_\_\_\_\_\_\_\_\_\_\_\_\_\_